### | | | | --- | --- | | | | | --- | | **Byråd** 9. oktober 2018 Sagsnr. 710-2018-25286 Dok.nr. 710-2018-301065 Sagsbehandler DPJBOJ | | 154.                Ansøgning fra [adresse] om at ændre låntype til finansiering af solvarmeanlæg - Åbent

###

|  |  |
| --- | --- |
| Tidl. politisk behandling | BY, 25.09.18, pkt. 136 |
| Forventet sagsgang | BY |
| Lovgrundlag | Bek. om kommunernes låntagning og meddelelse af garantier m.v., Varmeforsyningsloven og EU´s statsstøtteregler |

###

**SAGENS INDHOLD**

Byrådet skal i denne sag tage stilling til, om Hadsten
Varmeværk kan optage et fastforrentet lån til endelig finansiering af et
solvarmeanlæg i stedet for et lån med basisrente, som Byrådet godkendte 25.
september 2018 i sag nr. 136.

Byrådet godkendte 25. september 2018 at stille garanti for
en byggekredit med efterfølgende lånoptagelse til finansiering af et nyt
solvarmeanlæg til 48,85 mio. kr.

I den forbindelse havde Hadsten Varmeværk valgt et 20-årigt
lån med basisrente som den endelige finansiering til indfrielse af byggekreditten.
Basisrenten er fast i lånets løbetid, men der er tilknyttet et tillæg, som
KommuneKredit kan ændre i løbetiden.

[adresse] ønsker i stedet at optage et
fastforrentet lån frem for lånet med basisrente. Begrundelsen er, at
varmeværket med et fastforrentet lån opnår en højere grad af budgetsikkerhed.

I det lånetilbud fra KommuneKredit, der indgik som bilag i
sagen på byrådsmødet 25. september 2018 var rentesatsen på lånet med basisrente
på 1,20 %, mens renten på et fastforrentet lån var på 1,35 %.

[adresse] har indhentet et nyt tilbud fra
KommuneKredit 2. oktober 2018. Rentesatsen på lånet med basisrente er på 1,39
%, mens renten på det fastforrentede lån er på 1,46 %. Forskellen i rentesatsen
på de to lånetyper er i perioden faldet fra 0,15 % til 0,07 %. Fordelen ved at
vælge lån med basisrente er således blevet mindre.

Begge låntyper udbetales til kurs 100, hvilket vil sige, at
restgælden ikke kommer til at overstige beløbet på kommunegarantien.

**VURDERING**

Ændringen giver større budgetsikkerhed for Hadsten
Varmeværk, men også en merudgift til ydelser på ca. 50.000 kr. årligt.
Varmeværket oplyser, at der tages højde for konsekvensen heraf i varmeværkets budgetter.

**ØKONOMI**

Det har ingen konsekvens for kommunens garantiforpligtelse,
at [adresse] optager et fastforrentet lån i stedet for det oprindelige
lån med basisrente.

**INDSTILLING**

Direktøren for Job og Økonomi indstiller til Byrådet:

1.    At ansøgningen om
kommunegaranti til konvertering af byggekreditten til et 20-årigt lån med fast
rente på 48,85 mio. kr. optaget i KommuneKredit godkendes.

**BESLUTNING**